b'\n_START_ARTICLE_\nDirektor Stebli\xc4\x8d in drugi\n_START_SECTION_\nZgodba\n_START_PARAGRAPH_\nRoman na humoren na\xc4\x8din pripoveduje o direktorju firme REKLAM, gospodu Stebli\xc4\x8du in njegovih podrejenih: sekretarju Vrabi\xc4\x8du, reklamnima tehnikoma Vinku in Izidorju, ki ju imenujejo tudi siamska dvoj\xc4\x8dka, gospe Vikici in sna\xc5\xbeilki Geli._NEWLINE_Direktor Stebli\xc4\x8d je samozavesten, pokroviteljski, a vendar zelo zvest in odgovoren \xc4\x8dlan podjetja REKLAM. Vsakodnevno sodeluje s sekretarjem Vrabi\xc4\x8dem ter reklamnima tehnikoma Vinkom in Izidorjem. Direktor Stebli\xc4\x8d se odlo\xc4\x8di, da bi bilo potrebno premi\xc5\xa1ljeno obnoviti njihov poslovni prostor. Za na\xc4\x8drtovanje prostorov se javita reklamna tehnika Vinko in Izidor in iz velike pisarne nastaneta dve manj\xc5\xa1i. Vinko in Izidor sta nezadovoljna, da imajo pri tako uglednem podjetju, kot je podjetje REKLAM, \xc5\xa1e vedno strani\xc5\xa1\xc4\x8de na \xc5\xa1trbunk. Kupita uvo\xc5\xbeeno strani\xc5\xa1\xc4\x8de. Glavna te\xc5\xbeava je obrtnik Vriskopisk, ki je lastnik konkuren\xc4\x8dne delavnice REKLAME. Direktor Stebli\xc4\x8d je skrit za drevesom opazuje dogajanje v Vriskopiskovi delavnici. Zgro\xc5\xbeen vidi, da je direktor Fran\xc4\x8di\xc5\xa1ek Mravljinec, direktor trgovskega podjetja SVE\xc5\xbdE ZELJE, ki je sodelovalo s podjetjem REKLAM, izstopil iz Vriskopiskove delavnice in da sta skupaj od\xc5\xa1la proti gostilni AGATA. Dvojici v gostilni AGATA se pridru\xc5\xbei reklamni tehnik Vinko. Opazijo skritega direktorja Stebli\xc4\x8da, ki se pridru\xc5\xbei pogovoru.  Stebli\xc4\x8d se komaj zadr\xc5\xbeuje, da se ne spore\xc4\x8de z Vriskopiskom. Vriskopiskov pes Luks Stebli\xc4\x8du odgrizne del desne hla\xc4\x8dnice in ga rahlo ugrizne. Rano mu pregleda zdravnik Prhljaj, na PRVI POMO\xc4\x8cI pa mu rano razku\xc5\xbeijo in obve\xc5\xbeejo. Medtem pet postre\xc5\xa1\xc4\x8dkov v REKLAM dostavi nov razmno\xc5\xbeevalni stroj iz Avstrije.  _NEWLINE_Na sestanku pri direktorju Stebli\xc4\x8du sekretar Vrabi\xc4\x8d, Izidor in Vinko skozi okno opazijo rde\xc4\x8d mercedes in v njem zasebnega obrtnika Vriskopiska. Vinko se je odlo\xc4\x8dil opraviti vozni\xc5\xa1ki izpit. Kupil si je nov avto in za\xc4\x8del obiskovati predavanja cestno prometnih predpisov, kjer mu je predaval Vriskopisk. Postal je prvi voznik in lastnik avtomobila v podjetju REKLAM. Vozni\xc5\xa1ki izpit si je za\xc5\xbeelel tudi direktor Stebli\xc4\x8d, vendar ga ni opravil. Odpotuje v Nem\xc4\x8dijo in si kupil enako kvaliteten razmno\xc5\xbeevalni stroj, kot ga ima Vriskopisk. V Nem\xc4\x8diji se zaljubi v lastnico tovarne Gizelo in ostane tam. Sna\xc5\xbeilka Gela se po neusli\xc5\xa1ani ljubezni do Vinka zaro\xc4\x8di z Vriskopiskom. Po Stebli\xc4\x8devem odhodu direktor postane Vrabi\xc4\x8d, sekretarka pa gospa Vikica, direktor Stebli\xc4\x8d pa tuji tovarnar in njihov poslovni partner.\n_START_SECTION_\nKritika in literarna zgodovina\n_START_PARAGRAPH_\n"\xc5\xa0vajncerjev humor v ve\xc4\x8dini ni situacijski, razberemo ga skozi tekst, saj prihaja prav pritajeno nekje od zadaj. Zato mu bolj ustreza oznaka zna\xc4\x8dajski  ..." _NEWLINE_"Pisatelj nam bolj dobrohotno kot kriti\xc4\x8dno prikazuje na\xc5\xa1e gospodarstvo. Delo se uvr\xc5\xa1\xc4\x8da med navidez humoristi\xc4\x8dna, po globljem smislu pa kriti\xc4\x8dna besedila. \xc5\xa0aljivi prizori sprva vedrijo bralca, na koncu pa poka\xc5\xbeejo precej nelepo podobo sveta." _NEWLINE_"Njegova literatura je namenjena \xc5\xa1ir\xc5\xa1emu sloju bralcev." _NEWLINE_"Mislim, da so vsa \xc5\xa0vajncerjeva dela napisana zato, da nas opozarjajo na vsakdanje napake in probleme v na\xc5\xa1em \xc5\xbeivljenju. Aktualnost je karakteristika vseh njegovih romanov. Pisatelj nas opozarja na napake, ki bi jih morali odpravljati iz \xc5\xbeivljenja." (Strnad 1979)'